Zedek Mulud s teqbaylit-is yezzuzun tajerrumt, yeslufuy i tefyar s inumak n wawalen. Ibennu targit s wayen i d-yemger si tilawt . Yessen ad yurar s wawal netta yellan d bab-is. Yuɣal d anzal i wawal, tiɣri mi tt-id-yeggar ul yedduzen ad yiḥnin. Iteẓẓu tugna deg usefru, yes-s itekkes-aɣ reffu, seg ufus mi aɣ-yewwi s axxam n tirga! Yak d netta i yennan:" Win ur nḥuder afennan, ur iḥuder d iman-is". Ass-a, qesden-t-id wid ur nessin azal n tidett, wid yerran adebbuz d tamusni.
Win yeggulen deg-k s lmut, yusem si tudert i yellan deg-k!
Ur as-qqar wahed-k ay telliḍ, agdud-ik ad ibedd ar tama-k, akken i tbeddeḍ ɣer tama-s. Ur yelli d kečč ay bɣan ad wwten, d ayen i ɣef i tcennuḍ ay bɣan ad nɣen! Qqesden-d ɣer teqbaylit ad tt-snegren, kečč deg ubrid-nsen ay k-id-ufan, telliḍ-asen d ugur, telliḍ-asen d aṭṭan. "Ẓran i ixeddem wawal,
Ẓran i txeddem tsusmi..." Irnaten Murad
Bɣan ad sgujlen taqbaylit, taqbaylit-nni isen-ibedden di tyersi. Anwa i izemren ad ineɣ awal ass-a? Ala win ur ngzi anamek-ines. D acu i nnan Wat Wakal Aberkan, d Wat yiɣil Eissi?
Kečč yeẓran, ay ḍran i wid i wumi urzen ifadden, teẓri ḍ neẓra belli d tidderwec-ik ay d lefhama-nsen! Telliḍ d ameddaḥ ur nettqabal tadyant s ccḍeḥ! Teẓriḍ mi teeedda ccetwa d tafsut ara d-yernun, tafsut ara d-yefken ijeǧǧigen ur nrekkeḍ!
Amḍiq-ik gar-aneɣ i yella, ur yelli anda-nniḍen. kečč i aɣ-yuɣalen d tiɣri, tiɣri i d-nger s tsusmi, tasusmi-nni i yetthabin awal!
Ɣas teereq teqbaylit, ɣur-k itt-id-nettaf, yes-s tenniḍ-d ayen iyuɣen agdud -ik, agdud i wumi gezmen iles! Aedaw yegguni-yaɣ tiɣaltin ur iban ma yella d nekni i yebɣan aya?!
Ass-a ma yella yexsi lkanun, ad kfunt tmucuha! Targit-nni yugaren iḍ seg iḍes-nneɣ tenejla. Asefru i terriḍ d lfuci d acu ara yedrun ma yella tebriḍ-as? Iedawen ṭṭuqten-d ass-a; wa yelsa-d takaskiṭ, wa d tacacit win i aɣ-iḍurren d win i d-yusan s ubernus, deg watmaten-is yekkat, wis kan ma yella yettmeslay d yiman-is?
Wid i d-irran ugur deg ubrid-ik, ur yessin iberdan-nniḍen!
Win yenwan ad yekkes seg imi-k awal, d tigugemt-is i yebɣa ad d-yesenṭeq!
Win yebɣan ad ineɣ targit-ik, d iḍes-is i as-ixerben!
Win yebɣan ad ineɣ taqbaylit, d tawaɣit-is kan i yesmendag!
Zedek Mulud s teqbaylit-is yezzuzun tajerrumt, yeslufuy i tefyar s inumak n wawalen. Ibennu targit s wayen i d-yemger si tilawt . Yessen ad yurar s wawal netta yellan d bab-is. Yuɣal d anzal i wawal, tiɣri mi tt-id-yeggar ul yedduzen ad yiḥnin. Iteẓẓu tugna deg usefru, yes-s itekkes-aɣ reffu, seg ufus mi aɣ-yewwi s axxam n tirga! Yak d netta i yennan:" Win ur nḥuder afennan, ur iḥuder d iman-is". Ass-a, qesden-t-id wid ur nessin azal n tidett, wid yerran adebbuz d tamusni.
Win yeggulen deg-k s lmut, yusem si tudert i yellan deg-k!
Ur as-qqar wahed-k ay telliḍ, agdud-ik ad ibedd ar tama-k, akken i tbeddeḍ ɣer tama-s. Ur yelli d kečč ay bɣan ad wwten, d ayen i ɣef i tcennuḍ ay bɣan ad nɣen! Qqesden-d ɣer teqbaylit ad tt-snegren, kečč deg ubrid-nsen ay k-id-ufan, telliḍ-asen d ugur, telliḍ-asen d aṭṭan.
"Ẓran i ixeddem wawal, Ẓran i txeddem tsusmi..."
Irnaten Murad
kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn taq_Latn